recursal/SuperWikiNEXT-32B huggingface dataset:
**राजसमन्द** (Rajsamand) भारत के राजस्थान राज्य के राजसमन्द ज़िले में स्थित एक शहर है। यह ज़िले का मुख्यालय भी है। इसका नाम राजसमन्द झील पर पड़ा है, जो 17वीं शताब्दी में मेवाड़ के राणा राज सिंह प्रथम द्वारा बनाई गई एक कृत्रिम झील है। राजसमन्द संगमरमर की एक बड़ी और प्रसिद्ध मंडी है।

भूगोल
-----

राजसमंद 25°04′N 73°53′E﻿ / ﻿25.07°N 73.88°E﻿ / 25.07; 73.88 पर स्थित है। इसकी समुद्र तल से औसत ऊंचाई 547 मीटर (1794 फीट) है।

जनसांख्यिकी
-----------

भारत की 2011 जनगणना के अनुसार राजसमन्द में 67,798 निवासी थे, जिनमें से 35,033 पुरुष और 32,765 स्त्रियाँ थीं। इनमें से 0-6 वर्षों की आयु के बच्चों की संख्या 8,121 थी। साक्षरता दर 84.22% था, जो 66.11% के राज्य औसत साक्षरता दर से अधिक था। पुरुषों का साक्षरता दर 92.52% और स्त्रियों का 75.42% था।

अर्थव्यवस्था
------------

यद्यपि राजस्थान की अधिकांश अर्थव्यवस्था कृषि पर आधारित है, राज्य का यह हिस्सा खनिज संसाधनों से समृद्ध है। क्षेत्र संगमरमर, ग्रेनाइट और पत्थर की अन्य मूल्यवान किस्मों के प्रमुख भारतीय आपूर्तिकर्ताओं में से एक है। दरीबा और जावर की खदानें जस्ता, चांदी, मैंगनीज इत्यादि के लिए अयस्कों की प्रमुख भारतीय स्रोत हैं। अधिकांश आबादी संगठित और असंगठित खनन-संबंधित कार्यों में लगी हुई है। अन्य लोग टायर और तंबाकू कारखानों में कार्य करते हैं।

पर्यटन आकर्षण
-------------

उदयपुर (झीलों का शहर) के शानदार शहर से लगभग 62 किमी दूर स्थित, राजसमंद अपने आप में बहुत ही प्राकृतिक रूप से सौंदर्य से भरपूर है। अरावली की विस्तृत श्रृंखला से घिरा, यह आश्चर्यजनक राजसमंद झील का घर है। जिले में स्थित कुम्भलगढ़ किला एक और लुभावनी वास्तुशिल्प चमत्कार है जो देखने लायक है। एक पहाड़ी की चोटी पर स्थित, यह अपनी विशाल सीमा की दीवार के लिए जाना जाता है जो आकार में चीन की महान दीवार के बाद दूसरे स्थान पर है। सांस्कृतिक दृष्टि से, राजसमंद का एक गाँव जिसने दुनिया में अपनी पहचान बनाई है, वह पिपलांत्री गाँव है। जब भी गाँव में लड़की पैदा होती है, तो गाँव के सदस्य द्वारा 111 पौधे लगाने की प्रथा है।

इन्हें भी देखें
---------------

* राजसमन्द झील
* राजसमन्द जिला

बाहरी कड़ियाँ
-------------

* राजसमन्द के समाचार (हिन्दी ब्लॉग)

सन्दर्भ
-------

1. ↑  "Census of India Search details". censusindia.gov.in. मूल से 18 मई 2015 को पुरालेखित. अभिगमन तिथि 10 May 2015.
2. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
3. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
**कन्सेप्शन सिन्त्रोन वेरिल्ल** (जन्म: ९ अगस्त १९२२ एंटोफ़गास्टा-१७ फरवरी २००९ लिस्बन), जिसे कॉन्चिता सिन्त्रोन या ला दिओसा दे ओरो ('स्वर्ण देवी') भी कहा जाता है। चिली में जन्मीं सिन्त्रोन पेरू की तोरेरा (महिला बुलफाइटर) संभवतः साँडों की लड़ाई के इतिहास में सबसे प्रसिद्ध महिला थीं। रिंग में सिन्त्रोन को विशेष अनुग्रह, शैली और बहादुरी का एक संयोजन प्रदर्शित करने के लिए कहा गया था जिसे डुएन्दे(जुनून और प्रेरणा का एक गुण) कहा जाता है।

पृष्ठभूमि
---------

सिन्त्रोन का जन्म १९२२ में उत्तरी चिली के एंटोफ़गास्टा में हुआ था। उनके पिता फ्रांसिस्को सिन्त्रोन रामोस, प्यूर्टो रिको से थे। संयुक्त राज्य की सेना में सेवा देने के बाद वे दक्षिण अमरीकी व्यवसायी बन गए। उनकी माँ लोला कैथलीन वेरिल, आयरिश मूल की अमरीकन थीं। तीन वर्षीय सिन्त्रोन का परिवार पेरू के लीमा चला गया था, जहाँ वे बड़ी हुईं। उन्होंन घुड़सवारी करना सीखा और एक साँड़योद्धा(बुलफाइटर) के रूप में अपने जीवन की शुरुआत की।

लीमा में सिन्त्रोन ने तीन साल की उम्र में पहली टट्टू की सवारी की और ग्यारह वर्ष की अवस्था में पेरू के एक अप्रवासी पुर्तगाली रेजोनैदोर रुय दा कैमारा के सवारी स्कूल में दाखिल हो गईं। कैमारा भी उनकी बुलफाइटिंग शिक्षक बन गईं। उन्होंने मूल रूप से रेजोनैदोरा, घोड़े की पीठ से एक बुलफाइटर का प्रशिक्षण लिया। यह पुर्तगाल में प्रचलित साँडों की लड़ाई का एक रूप है।

स्पेन से बाहर का जीवन
---------------------

सिन्त्रोन ने पहली बार जनवरी १९३६ में लीमा में प्लाजा दे अचो में सार्वजनिक रूप से लड़ाई लड़ी। ३१ जुलाई १९३८ को उन्होंने लीमा में एक उपन्यासकार के रूप में अपनी शुरुआत की। इस घटना ने उन्हें एक पेशेवर रेजोनैदोरा(एक महिला के लिए दुर्लभ सम्मान) के रूप में स्थापित किया। पुर्तगाल की यात्रा के बाद उन्हें मैक्सिको में प्रदर्शन करने के लिए आमंत्रित किया गया था। उन्होंने २० अगस्त १९३८ को मैक्सिको शहर के प्लाज़ा देल टोरियो से पदार्पण किया। साँड़ को मारने में विफल रहने के बावजूद भीड़ और तौरिन आलोचकों के साथ यह एक बड़ी टक्कर थी।

१९४०ई. में मैक्सिको शहर में सिन्त्रोन को चिकलानेरो साँड़ ने मार दिया था जिसके बाद वे बेहोश हो गईं और उन्हें अस्पताल ले जाया गया। उन्होंने सर्जरी से इंन्कार कर दिया और रिंग में लौट आईं। वहाँ उन्होंने साँड़ पर एक तेज़ वार किया।

१९३८ से १९४० के दशक में सिन्त्रोन मैक्सिको शहर में अपने पदार्पण से मेक्सिको, पुर्तगाल, फ्रांस, इक्वाडोर, वेनेजुएला, कोलंबिया और स्पेनी मोरक्को में, बुलफाइटिंग सर्किट पर एक बड़ा ड्रॉ थीं। वे एक बार संयुक्त राज्य अमेरिका में सैन फ्रांसिस्को के एक गलियारे में लड़ी थीं जिसमें साँड़ या बैल को मारने की अनुमति नहीं थी।

१७ फरवरी २००९ को पुर्तगाल के लिस्बन में सिंत्रोन की मृत्यु हो गई।

संदर्भ
------

1. ↑  न्यूयॉर्क टाइम्स
2. ↑  "Conchita Cintrón, One of First Female Bullfighters, Dies at 86". *The New York Times*. February 20, 2009.
*ग़बन के अन्य अर्थों के लिए ग़बन का लेख देखें*
**गबन** या **दुर्विनियोग** (embezzlement) ऐसे अपराध को कहते हैं जिसमें किसी कार्य के लिए कोई पैसा या सम्पति किसी व्यक्ति दी गयी हो और वह व्यक्ति अपने व्यक्तिगत लाभ के लिए उसे चुरा ले। ग़बन एक प्रकार का धोखा होता है। ग़बन का एक उदहारण दुकानों पर बैठे उन व्यक्तियों में देखा जाता है जो चालाकी से समय-समय पर किसी-किसी ग्राहक को बिना रसीद दिए सामान बेचते हैं और फिर वसूल किया गया पैसा दुकान के मालिक को देने के बजाय ख़ुद अपना मान लेते हैं।

भारतीय दण्ड संहिता में गबन के अपराधों के लिये धारा ४०३ तथा धारा ४०४ लागू होतीं हैं।

ग़बन और चोरी में अंतर
---------------------

हालांकि चोरी और ग़बन एक जैसे अपराध लगते हैं, इन दोनों जुर्मों में एक गहरा अंतर है। चोरी के अपराध में चोरी की गयी सम्पति पर चोर का नियंत्रण और क़ब्ज़ा शुरू से अंत तक ग़ैर-क़ानूनी होता है। इसके विपरीत ग़बन की गयी सम्पति पर ग़बन करने वाले का नियंत्रण और क़ब्ज़ा न्याय के दृष्टिकोण से शुरू में बिलकुल जायज़ होता है। ग़बन करने वाले का जुर्म उस समय शुरू होता है जब वह इस नियंत्रण का नाजायज़ प्रयोग करते हुए उस सम्पति को अपने व्यक्तिगत फ़ायदे के लिए हड़प लेता है। उदहारण के लिए बिहार और झारखण्ड राज्यों का चारा घोटाला एक प्रकार का ग़बन था क्योंकि उसमें सरकारी अफ़सरों ने जाली रसीदें जमा करके सरकारी ख़जाने से रुपये निकलवा कर हड़प लिए। इन अफ़सरों को सरकारी पैसा सरकारी काम पर ख़र्च करने का पूरा अधिकार था लेकिन उसे धोखे से अपनी सम्पति बना लेने का नहीं।

इन्हें भी देखें
---------------

* धोखा
* दुर्विनियोजन (misappropriation)

सन्दर्भ
-------

1. ↑  कम्पनी अधिनियम एवं अंकेक्षण[*मृत कड़ियाँ*] *"... अत: चोरी करने बले की अधिकतम रूधि लिस्ट के ग़बन में होती है।.."*
2. ↑  Singer & LaFond, Criminal Law (Aspen 1997) पृष्ठ २१३ पर
साँचा:Politics of state
**भारतीय सिविल सेवा**के अनुरूप राज्य स्तर पर प्रशासन की सहायता के लिये राज्य सिविल सेवाऐं होती हैं, जिसे राज्य सिविल सेवा के रूप में भी जाना जाता है, 
यह राज्य स्तर की सिविल सेवा है और इसमें राज्य सरकार की स्थायी नौकरशाही होती हैं।
1947 से 50 की अवधि में इन सेवाओं की स्थापना तथा तत्संबंधी अन्य निश्चयों के साथ ही साथ संविधान सभा ने स्वतंत्र भारत के लिए एक संविधान का निर्माण कर दिया और विभिन्न रियासतों के विलयन के बाद देश में राजनीतिक एकता स्थापित हो गई। संविधान का स्वरूप, जिसके अधीन ये लोकसेवाएँ थीं, इन राजनीतिक परिवर्तनों को ध्यान में रखकर स्थिर किया गया था। 

राज्यों का ढाँचा संघात्मक बनाया गया था, तथापि सार्वजनिक सेवारत कर्मचारियों की मनमानी पदच्युति, स्थानांतरण, पदों के न्यूनीकरण आदि से बचाव के लिए सारे देश में एक जैसी व्यवस्था संविधान द्वारा की गई। समस्त देश में सार्वजनिक सेवाओं और पदों पर भरती और नियुक्ति लोकसेवा आयोगों के माध्यम से करने की व्यवस्था की गई। सेवा की स्थितियों, उन्नति, स्थानांतरण, अनुशासनिक कार्यवाही तथा सेवाकाल में हुई क्षति अथवा विवाद आदि की अवस्था में इन कर्मचारियों के अधिकारों से संबंधित नियमादि बनाने के संबंध में भी इन आयोगों की राय लेना आवश्यक माना गया।
मानव शरीर में लहू का संचरण  
 लाल - शुद्ध लहू   
 नीला - अशु्द्ध लहू
**लहू** या **रुधिर** या **ख़ून** एक शारीरिक तरल (द्रव) है जो लहू वाहिनियों के अन्दर विभिन्न अंगों में लगातार बहता रहता है। रक्त वाहिनियों में प्रवाहित होने वाला यह गाढ़ा, कुछ चिपचिपा, लाल रंग का द्रव्य, एक जीवित ऊतक है। यह प्लाज़मा और रक्त कणों से मिल कर बनता है। प्लाज़मा वह निर्जीव तरल माध्यम है जिसमें रक्त कण तैरते रहते हैं। प्लाज़मा के सहारे ही ये कण सारे शरीर में पहुंच पाते हैं और वह प्लाज़मा ही है जो आंतों से शोषित पोषक तत्वों को शरीर के विभिन्न भागों तक पहुंचाता है और पाचन क्रिया के बाद बने हानिकारक पदार्थों को उत्सर्जी अंगो तक ले जा कर उन्हें फिर साफ़ होने का मौका देता है। रक्तकण तीन प्रकार के होते हैं, लाल रक्त कणिका, श्वेत रक्त कणिका और प्लैटलैट्स। लाल रक्त कणिका श्वसन अंगों से आक्सीजन ले कर सारे शरीर में पहुंचाने का और कार्बन डाईआक्साईड को शरीर से श्वसन अंगों तक ले जाने का काम करता है। इनकी कमी से रक्ताल्पता (अनिमिया) का रोग हो जाता है। श्वैत रक्त कणिका हानीकारक तत्वों तथा बिमारी पैदा करने वाले जिवाणुओं से शरीर की रक्षा करते हैं। प्लेटलेट्स रक्त वाहिनियों की सुरक्षा तथा खून बनाने में सहायक होते हैं।

मनुष्य-शरीर में करीब पाँच लिटर लहू विद्यमान रहता है। लाल रक्त कणिका की आयु कुछ दिनों से लेकर १२० दिनों तक की होती है। इसके बाद इसकी कोशिकाएं तिल्ली में टूटती रहती हैं। परन्तु इसके साथ-साथ अस्थि मज्जा (बोन मैरो) में इसका उत्पादन भी होता रहता है। यह बनने और टूटने की क्रिया एक निश्चित अनुपात में होती रहती है, जिससे शरीर में खून की कमी नहीं हो पाती।

मनुष्यों में लहू ही सबसे आसानी से प्रत्यारोपित किया जा सकता है। एटीजंस से लहू को विभिन्न वर्गों में बांटा गया है और रक्तदान करते समय इसी का ध्यान रखा जाता है। महत्वपूर्ण एटीजंस को दो भागों में बांटा गया है। पहला ए, बी, ओ तथा दूसरा आर-एच व एच-आर। जिन लोगों का रक्त जिस एटीजंस वाला होता है उसे उसी एटीजंस वाला रक्त देते हैं। जिन पर कोई एटीजंस नहीं होता उनका ग्रुप "ओ" कहलाता है। जिनके रक्त कण पर आर-एच एटीजंस पाया जाता है वे आर-एच पाजिटिव और जिनपर नहीं पाया जाता वे आर-एच नेगेटिव कहलाते हैं। ओ-वर्ग वाले व्यक्ति को सर्वदाता तथा एबी वाले को सर्वग्राही कहा जाता है। परन्तु एबी रक्त वाले को एबी रक्त ही दिया जाता है। जहां स्वस्थ व्यक्ति का रक्त किसी की जान बचा सकता है, वहीं रोगी, अस्वस्थ व्यक्ति का खून किसी के लिये जानलेवा भी साबित हो सकता है। इसीलिए खून लेने-देने में बहुत सावधानी की आवश्यकता होती है। लहू का pH मान 7.4 होता है

**कार्य** 

* ऊतकों को आक्सीजन पहुँचाना।
* पोषक तत्वों को ले जाना जैसे ग्लूकोस, अमीनो अम्ल और वसा अम्ल (रक्त में घुलना या प्लाज्मा प्रोटीन से जुडना जैसे- रक्त लिपिड)।
* उत्सर्जी पदार्थों को बाहर करना जैसे- यूरिया कार्बन, डाई आक्साइड, लैक्टिक अम्ल आदि।
* प्रतिरक्षात्मक कार्य।
* संदेशवाहक का कार्य करना, इसके अन्तर्गत हार्मोन्स आदि के संदेश देना।
* शरीर पी. एच नियंत्रित करना।
* शरीर का ताप नियंत्रित करना।

इन्हें भी देखें
---------------

* रक्तदान

सन्दर्भ
-------
**लेग़ारी** या **लग़ारी** (बलोच व सिन्धी: لغاری‎) एक बलोच समुदाय है जो पकिस्तान के बलोचिस्तान, सिन्ध और पंजाब प्रान्तो में बसा हुआ है। वे बलोच, सिन्धी और सराईकी भाषाएँ बोलते हैं और सुन्नी मुस्लिम हैं।

नाम का उच्चारण
--------------

'लेग़ारी' में बिन्दु-युक्त 'ग़' अक्षर के उच्चारण पर ध्यान दें क्योंकि यह बिना नुक़्ते वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

शाखाएँ
------

लेग़ारी समुदाय इन शाखाओं में बँटा हुआ है: होत अलयानी, हदयानी, बगाल, चंगवानी, जलब या जलबानी, रमदानी, बिरमानी और मुरीदानी हयबत, गौलानी!

इतिहास
------

१८वीं सदियों में लेग़ारी क़बीलों के सरदारों ने सिन्ध के तालपूर अमीरों (राजाओं) के साथ मिलकर ब्रिटिश हस्तक्षेप के ख़िलाफ़ मदद की थी और १८४३ में मियानी के युद्ध में भी उनके मित्रपक्ष में रहकर अंग्रेज़ों के विरुद्ध लड़े थे। आधुनिक सिन्ध में भी उनकी सक्रीय राजनैतिक भूमिका रही है। उदाहरण के लिए फ़ारूक़ अहमद ख़ान लेग़ारी पाकिस्तान पीपल्ज़ पार्टी के एक वरिष्ठ नेता थे और १९९३-१९९७ काल में पाकिस्तान के राष्ट्रपति भी रहे। होत कबीले के लोग एशीया में मशहूर रठी नस्ल के पशुओ का पालन करना होतो के साथ कैच मकरान का संसी-पुनू प्रेम का किसा भी मशहुर हूआ

इन्हें भी देखें
---------------

* बलोचिस्तान

सन्दर्भ
-------

1. ↑  An inquiry into the ethnography of Afghanistan: (Um ein Verzeichnis d. Stammes- u. Clan-Namen sowie um eine Kt. verm. Nachdr. d. 1891 in Woking ersch. Ausg. Photomechan. Nachdr.) Archived 2013-12-31 at the Wayback Machine, Henry Walter Bellew, page 109, Akadem. Druck- u. Verlagsanst. 1973, ISBN 978-3-201-00808-2
2. ↑  Former president Farooq Leghari passes away Archived 2014-03-13 at the Wayback Machine, 20 अक्टूबर 2010, The Express Tribune
तिब्बत के रुतोग ज़िले में तिब्बत-शिंजियांग राजमार्ग पर लगी एक शिला
राजमार्ग २१९ अक्साई चिन (गुलाबी रंग वाला क्षेत्र) से निकलता हुआ शिंजियांग और तिब्बत को जोड़ता है
**राष्ट्रीय राजमार्ग २१९**, जिसे **तिब्बत-शिंजियांग राजमार्ग** भी कहा जाता है, चीन द्वारा निर्मित एक राजमार्ग है जो भारत की सीमा के नज़दीक शिंजियांग प्रान्त के कारगिलिक शहर से लेकर तिब्बत के शिगात्से विभाग के ल्हात्से शहर तक जाता है। इसकी कुल लम्बाई २,७४३ किलोमीटर है। इसका निर्माण सन् १९५१ में शुरू किया गया था और यह सड़क १९५७ तक पूरी हो गई। यह राजमार्ग भारत के अक्साई चिन इलाक़े से निकलता है जिसपर चीन ने १९५० के दशक में क़ब्ज़ा कर लिया था और जिसको लेकर १९६२ का भारत-चीन युद्ध भी भड़क गया।

इतिहास
------

१९५४ में चीन ने तिब्बत पर क़ब्ज़ा किया। उस दौरान चीन के विरुद्ध वहाँ विद्रोह भड़कते रहते थे, जिस वजह से चीनी सरकार ने पश्चिमी तिब्बत पहुँचने के लिए एक नए मार्ग को तेज़ी से पूरा करने की ठानी। भारत इस क्षेत्र में सैनिक गश्तें नहीं लगता था क्योंकि उस समय 'हिंदी-चीनी भाई-भाई' के नीति ज़ोरों पर थी। १९५७ में जब सड़क तैयार हो गई तो इस बात की घोषणा एक सरकारी चीनी अख़बार में की गई। चीन में भारत के दूतावास ने इसे देखकर सितम्बर १९५७ में दिल्ली में भारत सरकार को सतर्क किया। उस समय लद्दाख़ में भयंकर सर्दी थी इसलिए जुलाई १९५८ में भारत सरकार ने दो दस्ते सड़क का मुआइना करने भेजे। पहला दस्ता सड़क के दक्षिणी हिस्से को देखकर अक्टूबर १९५८ में वापस पहुंचा और सरकार को ख़बर दी। दूसरा दस्ता सड़क के उत्तरी भाग का मुआइना करने गया लेकिन नहीं लौटा।

विवरण
-----

तिब्बत-शिंजियांग राजमार्ग दुनिया की सबसे ऊँची पक्की सडकों में से है और यह हिन्दुओं द्वारा मान्य कैलाश पर्वत और मानसरोवर झील के धार्मिक स्थलों के पास से गुज़रती है। (दक्षिण से उत्तर की ओर चलते हुए) सैलानियों के लिए तिब्बत के रुतोग ज़िले के दृश्य दुनिया में अद्वितीय माने जाते हैं। अक्साई चिन के कोने पर चीनी सेना ने दोमर नामक एक खेमों और चूने के मकानों की बस्ती बनाई हुई है जो बहुत ही भीहड़ इलाक़ा है। मज़ार के शहर के पास बहुत से पर्यटक कराकोरम पर्वतों और के२ पर्वत की तरफ निकल जाते हैं। यहाँ यह पांगोंग त्सो झील के पास से भी निकलती है जिसका कुछ भाग भारत के लद्दाख़ ज़िले में आता है।

शिंजियांग प्रांत में दाख़िल होने से पहले तिब्बत का अंतिम पड़ाव त्सेरंग दबंग नामक एक क़स्बा है जो एक ५,०५० मीटर ऊँचे एक पहाड़ी दर्रे में है। यहाँ तिब्बती ख़ानाबदोश अपने यैकों और दो कुब्बे वाले बैक्ट्रीयाई ऊँटों को हांकते हुए नज़र आते हैं। यहाँ पर सड़क पश्चिमी कुनलुन पर्वतों में चढ़ चुकी होती है, जो शिंजियांग और तिब्बत की सीमा पर एक दीवार की तरह खड़े हैं। इन पहाड़ों से उतरते हुए यह राजमार्ग और भी ३,००० से ४,००० मीटर ऊँचे दर्रों से गुज़रता है। आख़री दर्रे से नीचे बहुत दूर टकलामकान रेगिस्तान के ज़बरदस्त दृश्य नज़र आते हैं और सड़क धीरे-धीरे काराकाश नदी की घाटी में उतर जाती है।

इन्हें भी देखें
---------------

* अक्साई चिन
* कुनलुन पर्वत
* तिब्बत
* शिंजियांग

सन्दर्भ
-------

1. ↑  "Xinjiang-Tibet Highway (Yecheng-Burang)". मूल से 28 मई 2010 को पुरालेखित. अभिगमन तिथि 27 दिसंबर 2011.
2. ↑  MemCons of Final sessions with the Chinese Archived 2011-12-16 at the Wayback Machine, White House, 1971-08-12
3. ↑  50th anniversary of Xinjiang-Tibet Highway marked Archived 2010-05-28 at the Wayback Machine, China Tibet Information Center, 2007-11-01
4. ↑  Robert Johnson. "A region in turmoil: South Asian conflicts since 1947". Reaktion Books, 2005. आई॰ऍस॰बी॰ऍन॰ 9781861892577.
यह लेख 1972 की फ़िल्म के बारे में है। गीत के लिए, आराधना (1969 फ़िल्म) देखें।

**रूप तेरा मस्ताना** 1972 में बनी हिन्दी भाषा की फिल्म है। यह बलदेव पुष्करणा और एम॰ एम॰ मल्होत्रा द्वारा निर्मित की गई और खालिद अख्तर द्वारा इसका निर्देशन किया गया। इसमें जितेन्द्र, मुमताज़, प्राण मुख्य भूमिकाओं में हैं और लक्ष्मीकांत प्यारेलाल द्वारा संगीत दिया गया है।

संक्षेप
-------

राजकुमारी उषा का निजी सहायक अजीत (प्राण), उसे खत्म कर देता है और कुछ दिनों के लिए उस जैसी दिखने वाली किरन (मुमताज़) को ले आता है। हालांकि किरन गरीब है, वह ऐसा करने से इनकार कर देती है। फिर अजीत उसे और उसके परिवार को धमकाता है, और वह अनिच्छा से सहमत हो जाती है। 

वह उषा के मंगेतर, एक राजकुमार (जितेन्द्र) से मिलती है और उसके साथ प्यार में पड़ जाती है। वह यह महसूस नहीं करती कि उसकी भावनाएँ जल्द ही इतिहास बन जायेंगी, जब उन कुछ दिनों का अंत होगा। फिर उसे यह समृद्ध जीवन शैली छोड़ देनी होगी और गरीबी में रहने के लिए वापस जाना होगा।

मुख्य कलाकार
------------

* जितेन्द्र ― राजा साहब / राजकुमार
* मुमताज़ ― राजकुमारी उषा / किरन
* प्राण ― अजीत
* आई एस जौहर ― ड्राइवर
* माल्विका ― चंपा
* लीला मिश्रा ― किरन की माँ
* ब्रह्म भारद्वाज ― किरन के पिता

संगीत
-----

सभी लक्ष्मीकांत-प्यारेलाल द्वारा संगीतबद्ध।

| क्र॰ | शीर्षक | गीतकार | गायन | अवधि |
| --- | --- | --- | --- | --- |
| 1. | "आकाश पे दो तारें" | असद भोपाली | महेन्द्र कपूर, लता मंगेशकर | 6:40 |
| 2. | "बन के ठन के" | वर्मा मलिक | लता मंगेशकर | 4:55 |
| 3. | "बुड्ढे पे आ गई जवानी" | वर्मा मलिक | मोहम्मद रफ़ी | 7:34 |
| 4. | "देख लो वो घटा चाँद पर" | असद भोपाली | लता मंगेशकर | 3:36 |
| 5. | "हसीन दिलरुबा करीब आ" | असद भोपाली | मोहम्मद रफ़ी | 5:00 |
| 6. | "दिल की बातें दिल ही जाने" | असद भोपाली | किशोर कुमार, लता मंगेशकर | 5:30 |
| 7. | "बड़े बेवफा हैं ये हुस्न वाले" | आनंद बख्शी | मोहम्मद रफ़ी | 5:58 |
| **कुल अवधि:** | **39:14** |

बाहरी कड़ियाँ
-------------

* *रूप तेरा मस्ताना*  इंटरनेट मूवी डेटाबेस पर
रॉयल लॉज, १८२७
**रॉयल लॉज**, बर्कशायर, इंग्लैंड में स्थित एक ग्रेड-२ सूचित भवन है। यह विंडसर ग्रेट पार्क में कम्बरलैंड लॉज से आधी मील उत्तर की ओर और विंडसर कासल से 3 मील दक्षिण की ओर स्थित है। यह १९५२ से २००२ तक रानी एलिज़ाबेथ, राजमाता का विंडसर का निवास था, यहाँ पर उन्होंने अपनी मृत्यु तक निवास किया था। वर्ष २००२ से यह राजकुमार एंड्रू, यॉर्क के ड्यूक का आधिकारिक निवास रहा है। 

यह लॉज मूलतः मध्य-सतरहवीं सदी का है। कम-से-कम १६६२ से इस स्थान पर एक भवन होने के प्रमाण हैं। १७५० से यहाँ, रानी ऐनी की शैली का एक मकान हुआ करता था। अपने इतिहास के दौरान इस लॉज को विभिन्न नामों से जाना जाता रहा है: जिनमें लोअर लॉज, ग्रेट लॉज, और डेयरी लॉज जैसे नाम शामिल हैं। कम्बरलैंड लॉज के पुनःनिर्माण के दौरान जॉर्ज पंचम ने इस भवन को एक अस्थायी निवास के रूप में इस्तेमाल किया था। उसके बाद कई मौकों पर इसमें कुछ बदलाव किये गए ताकि शाही परिवार की ज़रूरतों के अनुसार इसे बनायजा सके।

राजा जॉर्ज षष्टम् की १९५२ में मृत्यु के बाद से, राजमाता एलिज़ाबेथ ने २००२ में अपनी मृत्यु तक इसी भवन में अपना जीवन व्यतीत किया। राजमाता की मृत्यु के समय रानी एलिज़ाबेथ द्वितीय भी इनके साथ मौजूद थीं। २००२ में इस भवन को राजमुकुट द्वारा यॉर्क के ड्यूक, प्रिंस एंड्रू को इस भवन को ७५ साल की लीज पर दिया गया था। तब से आज तक, प्रिंस एंड्रू यहीं रहते हैं।

इन्हें भी देखें
---------------

* बकिंघम पैलेस
* होलीरूड पैलेस
* विंडसर कासल
* ब्रिटेन के राजकीय निवास

बाहरी कड़ियाँ
-------------

| * दे
* वा
* सं
ब्रिटिश किले व महल |
| --- |
| स्कॉटलैंड | 
* लिन्लिथगो महल
* फ़ोरफार किला
* होलीरूड महल
* स्टर्लिंग किला
* एडिनबर्ग किला

 | lलिन्लिथगो महल |
| इंग्लैंड | 
* फोथरिंघे किला
* बर्मिंघम पैलेस
* बकिंघम पैलेस
* विंडसर किला
* लंदन टावर
* सेंट जेम्स का महल
* वेस्टमिंस्टर का महल
* व्हाइटहाल महल

 |
| ब्रिटिश राजा, रानियाँ और राजघराने | 
* ब्रिटिश शासकों की सूची
* अंग्रेज शासकों की सूची
* स्कॉटिश शासकों की सूची

 |

1. ↑  "Royal Lodge". *English Heritage list*. English Heritage. मूल से 23 दिसंबर 2013 को पुरालेखित. अभिगमन तिथि 6 December 2013.
**रॉल्फिंग** ( / ˈrɔːlfɪŋ , ˈrɒl -/ ) मूल रूप से इडा रॉल्फ (1896-1979) द्वारा संरचनात्मक एकीकरण के रूप में विकसित वैकल्पिक चिकित्सा का एक रूप है । रॉल्फिंग का विपणन विभिन्न स्वास्थ्य लाभों के अप्रमाणित दावों के साथ किया जाता है। यह रॉल्फ के विचारों पर आधारित है कि कैसे मानव शरीर का "ऊर्जा क्षेत्र "पृथ्वी के गुरुत्वाकर्षण क्षेत्र के साथ संरेखित होने पर लाभान्वित हो सकता है ।

रॉल्फिंग को आम तौर पर दस हाथों की श्रृंखला के रूप में वितरित किया जाता है, जिसे कभी-कभी "नुस्खा" कहा जाता है। प्रैक्टिशनर आंदोलन के संकेतों के साथ सतही और गहरी मैनुअल थेरेपी को जोड़ते हैं। प्रक्रिया कभी-कभी दर्दनाक होती है। रॉल्फिंग की सुरक्षा की पुष्टि नहीं हुई है। 

रॉल्फिंग के सिद्धांतों ने स्थापित चिकित्सा ज्ञान का खंडन किया, और कोई अच्छा सबूत नहीं है कि रॉल्फिंग किसी भी स्वास्थ्य स्थिति के उपचार के लिए प्रभावी है। इसे एक छद्म विज्ञान के रूप में मान्यता प्राप्त है और इसे नीमहकीमी के रूप में चित्रित किया गया है ।

सन्दर्भ
-------

1. ↑  Sherman, Karen J; Dixon, Marian W; Thompson, Diana; Cherkin, Daniel C (2006-06-23). "Development of a taxonomy to describe massage treatments for musculoskeletal pain". *BMC Complementary and Alternative Medicine*. **6**: 24. PMC 1544351. PMID 16796753. आइ॰एस॰एस॰एन॰ 1472-6882. डीओआइ:10.1186/1472-6882-6-24.
2. ↑  *American Cancer Society complete guide to complementary & alternative cancer therapies*. Internet Archive. Atlanta, Ga. : American Cancer Society. 2009. आई॰ऍस॰बी॰ऍन॰ 978-0-944235-71-3.सीएस1 रखरखाव: अन्य (link)
मिट्टी से बने छड़ पर क्रीटी लिपि में लिखा है।
**क्रीटी** ग्रीस के क्रीट द्वीप की प्राचीन भाषा है। क्रीटी भाषा और लिपि अभी तक पढ़ी नहीं जा सकी जिससे उसकी भाषा के प्राचीन रूप का पता चल सकना संभव न हो सका है। किंतु अधिकतर विद्वानों का मत है कि प्राचीन क्रीट की यह भाषा आर्येतर थी। वहाँ तक आर्यों की पहुँच होने से पहले ही वह मर चुकी थी। उसके दक्षिण सागर पार प्राचीन मिस्रियों की हामी सभ्यता थी, पूर्व में सुमेरियों और बाबुलियों की सामी सभ्यता उसे छापे हुए थी, जिससे आर्यों के संपर्क से वह वंचित रहा। क्रीट और उसके ग्रीक, लघुएशियाई नगरों का १५वीं सदी ई. पू. के लगभग आर्यों से संपर्क हुआ और वह उनके लिये मारक सिद्ध हुआ। एशियाई और दोरियाई आर्य ग्रीक जातियों ने अपने आक्रमणों द्वारा उन्हें नष्ट कर दिया।

सर आर्थर ईवांस आदि पुराविदों के अध्यवसाय से क्रीट की प्राचीन सभ्यता के भग्नावशेष खोद निकाले गए हैं। इसी सभ्यता के लघुएशिया के पूर्वोत्तरी संतरी त्राय नगर के ध्वंसावशेषों को खोदकर श्लीमान ने पुरातत्व के विज्ञान की नींव डाली थी। लघुएशिया का यह त्राय और ग्रीस का माइसीनी (मिकीनी) इसी क्रीटी सभ्यता के नगर थे जिनके दूसरे नाम ईजियाई और मिनोसी (मिनोअन) भी हैं।

क्रीटी सभ्यता के नगरों की खुदाइयों में प्राय: दो हजार मिट्टी, चूने आदि की बनी मुहरें मिली हैं। इनके अध्ययन से पता चलता है कि क्रीटी भाषा की प्रारंभिक लिपि चित्रमय थी जो धीरे धीरे रेखांकित हो गई। ये रेखाएँ क्या ध्वनित करती हैं, इसका अनुमान कर सकना कठिन है। बाद की सदियों की मुहरों पर जो आकृतियाँ बनी हैं उनसे अनुमान किया गया है कि वे संभवत: उस वर्ग की है जिसे ‘आइडियोग्राफ़’ (शब्दचित्र, ध्वनिनाम -चित्र) कहते हैं, जो चित्रलिपि और वर्णलिपि के बीच की लिपि है। इन आकृतियों से स्पष्ट है कि अभी तक क्रीट में वर्णमाला लिपि का उदय नहीं हुआ था। जब तक इन मुहरों की लिपि पढ़ ली नहीं जाती, ईजियाई सभ्यता की भाषा के संबंध में किसी प्रकार का भी अनुमान केवल काल्पनिक होगा।
**रामकथा : उत्पत्ति और विकास** हिन्दी में एक शोधपत्र (थेसिस) है जिसे फादर कामिल बुल्के ने इलाहाबाद विश्वविद्यालय में डी-फिल के लिये डाॅ० माताप्रसाद गुप्त के निर्देशन में प्रस्तुत किया था। इसे रामकथा सम्बन्धी समस्त सामग्री का विश्वकोष कहा जा सकता है। सामग्री की पूर्णता के अतिरिक्त विद्वान लेखक ने अन्य विद्वानों के मत की यथास्थान परीक्षा की है तथा कथा के विकास के सम्बन्ध में अपना तर्कपूर्ण मत भी दिया है। वास्तव में यह खोजपूर्ण रचना अपने ढंग की पहली ही है और अनूठी भी है। हिन्दी क्या किसी भी यूरोपीय अथवा भारतीय भाषा में इस प्रकार का कोई दूसरा अध्ययन उपलब्ध नहीं है।

परिचय
-----

"रामकथा : उत्पत्ति और विकास" चार भागों में विभक्त है। प्रथम भाग में ‘प्राचीन रामकथा साहित्य’ का विवेचन है। इसके अन्तर्गत पाँच अध्यायों में वैदिक साहित्य और रामकथा, वाल्मीकिकृत रामायण, महाभारत की रामकथा, बौद्ध रामकथा तथा जैन रामकथा संबंधी सामग्री की पूर्ण परीक्षा की गई है। द्वितीय भाग का संबंध रामकथा की उत्पत्ति से है और इसके चार अध्यायों में दशरथ जातक की समस्या, रामकथा के मूल स्रोत के सम्बन्ध में विद्वानों के मत, प्रचलित वाल्मीकीय रामायण के मुख्य प्रक्षेपों तथा रामकथा के प्रारंभिक विकास पर विचार किया गया है। ग्रंथ के तृतीय भाग में ‘अर्वाचीन रामकथा साहित्य का सिंहावलोकन’ है। इसमें भी चार अध्याय हैं। पहले और दूसरे अध्याय में संस्कृत के धार्मिक तथा ललित साहित्य में पाई जाने वाली रामकथा सम्बन्धी सामग्री की परीक्षा है। तीसरे अध्याय में आधुनिक भारतीय भाषाओं के रामकथा सम्बन्धी साहित्य का विवेचन है। इससे हिंदी के अतिरिक्त तमिल, तेलुगु, मलायालम, कन्नड़, बंगाली, काश्मीरी, सिंहली आदि समस्त भाषाओं के साहित्य की छान-बीन की गई है। चौथे अध्याय में विदेश में पाये जाने वाले रामकथा के रूप में सार दिया गया है और इस सम्बन्ध में तिब्बत, खोतान, हिंदेशिया, हिंदचीन, श्याम, ब्रह्मदेश आदि में उपलब्ध सामग्री का पूर्ण परिचय एक ही स्थान पर मिल जाता है। अंतिम तथा चतुर्थ भाग में रामकथा सम्बन्धी एक-एक घटना को लेकर उसका पृथक-पृथक विकास दिखलाया गया है। घटनाएँ कांडक्रम से ली गई हैं अतः यह भाग सात कांडों के अनुसार सात अध्यायों में विभक्त है। उपसंहार में रामकथा की व्यापकता, विभिन्न रामकथाओं की मौलिक एकता, प्रक्षिप्त सामग्री की सामान्य विशेषताएँ, विविध प्रभाव तथा विकास का सिंहावलोकन है।

इन्हें भी देखें
---------------

* माताप्रसाद गुप्त
अफ़्ग़ानिस्तान के पकतिया, पकतीका और ख़ोस्त प्रान्त और कुछ पड़ोसी इलाक़े लोया पकतिया में शामिल माने जाते हैं
**लोया पकतिया** (पश्तो: لويه پکتيا‎; अंग्रेज़ी: Loya Paktia), जिसका मतलब 'महा-पकतिया' होता है, अफ़्ग़ानिस्तान का एक ऐतिहासिक और सांस्कृतिक क्षेत्र है जिसमें उस देश के पकतिया, पकतीका और ख़ोस्त के सम्पूर्ण प्रान्त और लोगर और ग़ज़नी प्रान्तों के कुछ भाग शामिल हैं। इसमें कभी-कभी पाकिस्तान की कुर्रम एजेंसी भी शामिल की जाती है। लोया पकतिया के पश्तून क़बीलों की एक सांझी संस्कृति है जो उनकी वेशभूषा, पगड़ी की शैली और रंगों, पश्तो बोलने के लहजों और अन्य चीज़ों से प्रकट होती है। यहाँ मुख्यतर ग़िलज़​ई और करलानी गुटों के क़बीले रहते हैं जिनमें ख़रोटी, ज़ाज़ी, ज़दराण और सुलयमानख़ेल शामिल हैं। यहाँ ख़ानाबदोश कूची क़बीले भी रहते हैं।

इन्हें भी देखें
---------------

* पकतिया प्रान्त
* पकतीका प्रान्त
* ख़ोस्त प्रान्त
* कुर्रम एजेंसी
* पश्तून

सन्दर्भ
-------

1. ↑  7 Deadly Scenarios: A Military Futurist Explores the Changing Face of War in the 21st Century Archived 2014-06-29 at the Wayback Machine, Andrew Krepinevich, Random House Digital, Inc. 2010, ISBN 978-0-553-38472-7, *... Paktia was once a unified province with Khost and Paktika in southeast Afghanistan. The three provinces are now referred to as 'Loya Paktia', which means 'The Greater Paktia' ...*
अमेरिका के विस्कॉन्सिन राज्य में स्थित एक खलिहान
कनाडा के किसी मैदान में खड़ा एक खलिहान
**खलिहान**, जिसे **बाड़ा** भी बोलते हैं, ऐसे स्थान या कक्ष को कहते हैं जिसमें पशु-मवेशी, खेती के औज़ार और कटी हुई फ़सल को रखा जाता है। आम तौर पर खलिहान बारिश, बर्फ़, धूप और आंधी से सुरक्षा के लिए किसी कच्ची या पक्की छत से ढके हुए होते हैं। ध्यान दें कि कुछ सन्दर्भों में खलिहान और बाड़ा केवल उस मकान को ही नहीं बल्कि उसके इर्द-गिर्द की बिना ढकी हुई ज़मीन को भी कहते हैं जहाँ फ़सल और हल वग़ैरह पड़े रहते हैं।

अन्य भाषाओँ में
---------------

खलिहानों को अंग्रेज़ी में "बार्न" (barn) और फ़ारसी में "अम्बार" (انبار‎) या "ख़िरमन" (خرمن‎) कहते हैं।

बनावट
-----

खलिहानों की बनावट क्षेत्र पर निर्भर करती है। इन्हें पत्थर, मिटटी, घास और लकड़ी सभी से बनाया जाता है। आधुनिक युग में खलिहानों का ढांचा बनाने के लिए कभी-कभी लोहे का भी प्रयोग होता है। जिन जगहों पर खलिहान घास या लकड़ी के बने होते हैं वहाँ हमेशा आग का डर रहता है, क्योंकि उस से अन्दर रखी हुई फ़सल नष्ट हो जाती है और किसान के जानवर भी मारे जा सकते हैं।

लोक-संस्कृति में
----------------

भारतीय उपमहाद्वीप की लोक-संस्कृति में खलिहान की छवि का बहुत महत्व है। अगर किसी के जीवन में बहुत धन-दौलत है तो कहा जाता है के उसके "अम्बार भरे हुए हैं", जो उस कृषि-जीवनी की तरफ़ इशारा है जिसमें अनाज और जानवर से भरे खलिहान ही धन-सम्पति का संकेत थे। शेर-ओ-शायरी में दिल की तुलना अक्सर एक ख़िरमन (खलिहान) से की जाती है और प्रेमिका की नज़र की तुलना बिजली या एक अंगारे से जो उसे जलाकर राख कर देती है और व्यक्ति को बरबाद कर देती है। उदहारण के लिए -

*मौज-ए-दरिया जो मैं होता, तू किनारा होती*
*ख़िरमन-ए-दिल पे यूँ गिरती, के शरारा होती*

इन्हें भी देखें
---------------

* कृषि
***लोमाटिया तस्मानिका*** या किंग्स लोमाटिया, प्रोटेसी कुल की एक तस्मानियाई जड़ी है। इसके पौधे के पत्ते चमकदार हरे होते है और यह गुलाबी फूल उत्पन्न करता है परंतु, यह कोई फल अथवा बीज उत्पादित नहीं करता। माना जाता है कि जंगल में किंग्स लोमाटिया की मात्र एक ही जीवित बस्ती बची है। 

लोमाटिया तस्मानिका इसलिए असाधारण है क्योंकि इसके शेष बचे सभी पौधे आनुवंशिक रूप से एक समान हैं। इसमें अगुणित गुणसूत्रों के तीन समुच्च्य होते हैं (3x = त्रिगुणित) इसलिए यह अनुर्वर या बंध्य है, यह दोबारा तभी उगता है जब इसकी कोई शाखा भूमि पर गिरकर अपनी स्वयं की मूल (जड़) पैदा कर लेती है। 

हालांकि सभी पौधे तकनीकी रूप से अलग होते हैं क्योंकि प्रत्येक का अपना स्वयं का मूल तंत्र होता है, लेकिन सामूहिक रूप यह किसी सबसे अधिक समय से जीवित पौधे के कृंतक हैं। प्रत्येक पौधे का जीवनकाल लगभग 300 वर्ष है, लेकिन हो सकता है कि पौधा अपने कृंतक, कम से कम पिछले 43600 वर्ष से पैदा कर रहा हो (संभवतः135000 साल से)। यह अनुमान जीवाश्मीकृत पत्तियों की रेडियोकार्बन डेटिंग पर आधारित है जो 8.5 किमी की दूरी पर पाई गयीं थी। जीवाश्मीकृत अवशेष और समकालीन पौधे की कोशिका संरचना और आकार भी समान हैं, जो इंगित करता है कि दोनों पौधे त्रिगुणित हैं और इसीलिए त्रिगुणता की अत्यंत दुर्लभ घटना के चलते कृंतक उत्पन्न करते हैं।

सन्दर्भ
-------

1. ↑

बाहरी कड़ियाँ
-------------
**गाँधी विद्या मंदिर** राजस्थान के सरदारशहर में स्थित एक विश्वविद्यालय है। इसकी स्थापना सन् 1953 में राजस्थान के एक दानी और शिक्षाप्रेमी व्यक्ति श्री कन्हैयालाल दूगड़ ने की थी। इस संस्था की स्थापना की प्रेरणा उन्हें महात्मा गांधी के शिक्षा सम्बन्धी विचारों से मिली।

महात्मा गांधी के अनुसार शिक्षा का उद्देश्य था - 'बालक और मनुष्य के शरीर, मन और आत्मा का उत्तमोत्तम विकास करना। इन्हीं विचारों के अनुरूप गांधी विद्या मन्दिर में शारीरिक, मानसिक और आध्यात्मिक दृष्टि से विकसित चरित्रवान नागरिक तैयार करने का लक्ष्य रखा गया है। इसी दृष्टि से यहां एक ओर शारीरिक विकास के लिए व्यायाम, श्रमदान, स्वास्थ्य शिक्षा, आदि की व्यवस्था है, दूसरी ओर पूर्व प्राथमिक से लेकर स्नातकोत्तर व शोध स्तर की शिक्षा प्रदान की जाती है। इसके अतिरिक्त गांधीजी की प्रार्थना पद्धति के आधार पर सब धर्मों की मिश्रित प्रार्थनाओं को लेकर ईश्वर प्रार्थना व सत्संग का नियमित कार्यक्रम चलता है। यहां शिक्षा संस्था के भवनों तथा विद्यार्थियों और शिक्षकों के निवास स्थलों ने मिलकर एक छोटे नगर का रूप धारण कर लिया है।

विभाग
-----

इस समय इस संस्था के अधीन निम्नलिखित विभाग चल रहे हैं - 

* (1) बालबाड़ी
* (2) बुनियादी विद्यालय (जूनियर व सीनियर बेसिक),
* (3) मीरा निकेतन,
* (4) महिला विद्यापीठ,
* (5) दूगड़ डिग्री कॉलेज,
* (6) बुनियादी प्रशिक्षण महाविद्यालय,
* (7) आयुर्वेद महाविद्यालय,
* (8) रसायन शाला,
* (9) ग्रामसेवा विभाग।

गांधी विद्या मन्दिर की विशेषताएँ
--------------------------------

गांधी विद्या मन्दिर संस्था अभी भी बापू की बुनियादी शिक्षा पद्धति के सिद्धान्तों पर अटल विश्वास रखकर अग्रसर हो रही है। एक ओर वर्तमान पाठ्य-विषयों, पाठ्य-पुस्तकों तथा शिक्षा-विधियों को लेकर चलना, जो विश्वविद्यालय या माध्यमिक बोर्ड द्वारा स्वीकृत हैं, दूसरी ओर जीवन के प्राचीन आदर्शों व बुनियादी शिक्षा के सिद्धान्तों को अपनी दिनचर्या व जीवनचर्या में शामिल करना इसकी विशेषता है। श्रमदान व उत्पादन, अपने काम स्वत: करना, जैसे कमरों की स्वच्छता, कपड़ों का धोना, बर्तन मांजना आदि दोनों समय ईश्वर प्रार्थना, गुरु-सम्मान, सूत कातना और खादी पहनना, सदाचार व शिष्टाचार पूर्ण जीवन यहाँ के जीवन अंग बन गए हैं। यह एक सावास (रेजिडेंसिअल) शिक्षा संस्था है, जहाँ शिक्षक और शिक्षार्थी एक स्थान पर रहते हैं और प्राचीन व अर्वाचीन, पूर्वीय तथा पाश्चात्य संस्कृति के समन्वय पर आधारित बुनियादी शिक्षा पद्धति के आदर्शों व लक्ष्यों को सामने रखकर शिक्षा कार्य में अग्रसर है।

बाहरी कडियाँ
------------

* **गाँधी विद्या मन्दिर** का जालघर
यम (प्लूटो) और उसके तीन चंद्रमाओं की २००६ में ली गयी फ़ोटो
यम (प्लूटो) और शैरन दोनों अपने सांझे द्रव्यमान केन्द्र की परिक्रमा करते हैं
**यम (प्लूटो) के पाँच**(शैरन, निक्स, हाएड्रा, स्टिक्स, कर्बेरॉस) **प्राकृतिक उपग्रह** वैज्ञानिकों को ज्ञात हैं: १९७८ में खोज किया गया शैरन, २००५ में खोज किये गए दो नन्हे चन्द्रमा, निक्स और हाएड्रा, स्टिक्स और और २० जुलाई २०११ को घोषित किया गया ऍस/२०११ पी १ (S/2011 P 1)। अन्य ग्रहों और बौने ग्रहों की तुलना में प्लूटो के चन्द्रमा उसके बहुत पास परिक्रमा करते हैं। चारों के बारे में अनुमान है के वे बर्फ़ और पत्थर के बने हुए हैं।

शैरन
----

प्लूटो और शैरन का मेल सौर मण्डल में अनोखा है। शैरन का व्यास (डायामीटर) प्लूटो के आधे से ज़्यादा है और उसका द्रव्यमान प्लूटो का ११.६% है - जो सौर मण्डल में किसी भी उपग्रह-ग्रह की जोड़ी में सबसे अधिक है। तुलना के लिए पृथ्वी के चन्द्रमा का व्यास पृथ्वी का लगभग एक-चौथाई और द्रव्यमान पृथ्वी का केवल १.२% है। इस कारण से प्लूटो और शैरन का मिला हुआ द्रव्यमान केन्द्र का बिंदु प्लूटो के अन्दर नहीं बल्कि इन दोनों के बीच के खुले व्योम में पड़ता है और प्लूटो और शैरन दोनों इस बिंदु की परिक्रमा करते हैं। अगर खगोलशास्त्र की परिभाषाएँ सख्ती से लगाई जाएँ तो ऐसी स्थिति में दो खगोलीय वस्तुओं को ग्रह-उपग्रह न कहकर जुड़वाँ ग्रह कहा जाता है। फिर भी शैरन को प्लूटो का उपग्रह ही माना जाता है।

निक्स और हाएड्रा
----------------

प्लूटो के यह दो छोटे से चन्द्रमा १५ मई २००५ को हबल अंतरिक्ष दूरबीन के द्वारा सब से पहले देखे गए। निक्स प्लूटो को ४८,७०० किमी की दूरी पर परिक्रमा कर रहा है और हाएड्रा ६४,८०० किमी की दूरी पर। ऐसे दो छोटे चंद्रमाओं को देखकर कुछ वैज्ञानिकों को शंका है के शायद प्लूटो के इर्द-गिर्द कोई उपग्रही छल्ला हो, क्योंकि ऐसे उपग्रह उन परिस्थितियों में अक्सर पाए जाते हैं। फ़िलहाल ऐसा कोई उपग्रही छल्ला देखा नहीं गया है।

ऍस/२०११ पी १
------------

इस उपग्रह के मिलने की घोषणा २० जुलाई २०११ को की गई थी। यह यम की एक परिक्रमा अनुमानित ३२.१ दिनों में पूरी कर लेता है। इसका व्यास (डायामीटर) अंदाज़न १३ से लेकर ३४ किलोमीटर के बीच है, यानी यह यम का सबसे छोटा ज्ञात उपग्रह है। माना जाता है कि यम के अन्य उपग्रहों की तरह इस नन्हे चन्द्रमा का भी निर्माण संभवतः यम और किसी अन्य काइपर घेरे की वस्तु के साथ प्राचीन टकराव से हुआ हो।

इन्हें भी देखें
---------------

* यम (ग्रह)
* शैरन (उपग्रह)
* निक्स (उपग्रह)
* हाएड्रा (उपग्रह)
* ऍस/२०११ पी १ (उपग्रह)
* प्राकृतिक उपग्रह
**ग़ालिब इंस्टीट्यूट** (स्थापित:1971) उर्दू एवं फ़ारसी भाषा के महान शायर मिर्ज़ा ग़ालिब की याद में बना दिल्ली का प्रसिद्ध संस्थान है, जो विभिन्न शैक्षणिक और सांस्कृतिक क्षेत्रों में सक्रिय रूप से प्रतिष्ठित लोगों के ट्रस्ट द्वारा प्रबंधित किया जाता है।

विवरण
-----

भारत के दिवंगत राष्ट्रपति डॉ॰ ज़ाकिर हुसैन के संरक्षण में पूर्व प्रधानमंत्री इंदिरा गांधी और फ़ख़रुद्दीन अली अहमद के प्रयासों के परिणामस्वरूप 1971 में ग़ालिब इंस्टीट्यूट की स्थापना की गई थी। संस्थान के परिसर में ऐवान-ए-ग़ालिब के नाम से अधिक प्रसिद्ध ग़ालिब ऑडिटोरियम, कार्यालय खंड, पुस्तकालय, फ़ख़रुद्दीन अली अहमद रिसर्च लाइब्रेरी, संग्रहालय, एक सभागार और एक गेस्टहाउस भी है। संस्थान ने 1992 में अपनी रजत जयंती मनाई।

गतिविधियाँ
----------

### ग़ालिब पुरुस्कार

संस्थान का ग़ालिब पुरस्कार, जो उर्दू गद्य, कविता, आलोचना और नाटक आदि के क्षेत्रों में दिया जाता है, अकादमिक जगत में प्रतिष्ठित माना जाता है।

### ग़ालिब ऑडिटोरियम

ऐवान-ए-ग़ालिब के नाम से प्रसिद्ध ऑडिटोरियम।

### ड्रामा ग्रुप

"हम सब ड्रामा ग्रुप" जो संस्थान का एक हिस्सा है विभिन्न नाटकों को प्रस्तुत कर चुका है।

### ग़ालिब नामा

संस्थान प्रसिद्ध छह महीने की शोध पत्रिका "ग़ालिब नामा" भी प्रकाशित करता है। 

### पुस्तकालय

फखरुद्दीन अली अहमद रिसर्च लाइब्रेरी, संस्थान के पुस्तकालय में दुर्लभ पांडुलिपियां और महत्वपूर्ण प्रकाशन हैं।

### संग्रहालय

बेगम आबिदा अहमद म्यूज़ियम

बाहरी कड़ियाँ
-------------

* Archived 2020-06-07 at the Wayback Machine ग़ालिब इंस्टीट्यूट की आधिकारिक वेबसाइट

सन्दर्भ
-------

1. ↑  "Ghalib Institute [worldcat identities]". *www./worldcat.org*. मूल से 3 फ़रवरी 2023 को पुरालेखित. अभिगमन तिथि 25 January 2023.
2. ↑  Ghalib Institute
3. ↑  Administration – Ghalib Institute 
 Archived 2020-06-07 at the Wayback Machine
4. ↑  "Fakhruddin Ali Ahmed Research Library catalog". *ghalib.bestbookbuddies.com*.
यह गेम खेलने में बहुत मजेदार है और इसे 3 से 6 लोग खेल सकते हैं। तेलुगू लोगों और हिंदू संस्कृति से दूर एक सरल खेल।

क्या जरूरत है
-------------

इस खेल के लिए आपको केवल छह दो इंच के कागज के टुकड़े, स्कोर के लिए कागज का एक टुकड़ा और एक कलम चाहिए।

खेल विधि
--------

अट्टा कागज के बड़े टुकड़ों पर रामायण कविता के पात्रों के नाम लिखते हैं। इस खेल में राम - 5000, सीता - 0, भरत - 2000, शत्रुघ्न - 1000, हनुमान - 4000 लिखकर कागज को गोल घुमा दें। खेल के बड़े के आसपास बैठे लोगों के लिए, कागज को एक सर्कल में रोल करें और इसे जमीन पर बिछा दें। वे तुरंत अपनी पसंद का पेपर ले लेते हैं। आइए पहले बताते हैं कि राम कौन हैं। उसके बाद, जो राम के बाद आते हैं वे अनुमान लगा सकते हैं कि सीता कौन हैं, उन्हें 5000 अंक मिलेंगे। गलत होने पर 0 अंक। सीता पाने वालों के लिए 1000 अंक। अन्य सभी को अपने-अपने अंक लगाने होंगे। जो भी दस खेलों में सबसे अधिक अंक प्राप्त करता है वह विजेता होता है। राम-सीता खेल एक आध्यात्मिक रूप से प्रभावित खेल है जिसका उद्देश्य हिंदू संस्कृति को बढ़ावा देना और उसका जश्न मनाना है। यह भगवान राम और सीता की महाकाव्य प्रेम कहानी को समाहित करता है, उनके गुणों, शिक्षाओं और नैतिक मूल्यों पर जोर देता है। गेमप्ले के माध्यम से, यह खिलाड़ियों को हिंदू धर्म की समृद्ध विरासत और शिक्षाओं में डूबने के लिए प्रोत्साहित करता है

जड़ें
-----

1. ↑   పెద్దబాల శిక్ష - గాజుల సత్యనారాయణ, వనజ ఆప్ సెట్ ప్రింటర్స్, విజయవాడ
**खुखुंदू** (Khukhundoo) भारत के उत्तर प्रदेश राज्य के देवरिया ज़िले में स्थित एक बस्ती है।

जैन तीर्थ
---------

खुखुंदू में जैन धर्म के तीर्थंकर सुविधिनाथ (पुष्पदन्त) का जन्म हुआ था। यहाँ कई मंदिरों का परिसर था लेकिन एक को छोड़कर अन्य खंडहर हैं। सन् 1874 में राय बहादुर मूलचन्द ने यहाँ एक जैन मंदिर का निर्माण करवाया, जिसमें नेमिनाथ, पुष्पदन्त और पार्श्वनाथ की प्रतिमाएँ स्थापित करी गई।

स्कन्दगुप्त का कहौम स्तम्भ
--------------------------

कहौम स्तम्भ पर स्कन्दगुप्त का शिलालेख
पाँचवी शताब्दी ईसवी में गुप्त राजवंश के सम्राट स्कन्दगुप्त ने यहाँ एक 8 मीटर (26 फुट) ऊँचा स्तम्भ बनवाया, जिसे कहौम स्तम्भ बुलाया जाता है। इस स्तम्भ पर ब्राह्मी लिपि में जैन धार्मिक लिखाईयों के साथ-साथ पार्श्वनाथ व अन्य जैन तीर्थंकरों की प्रतिमाएँ हैं।

### स्तम्भ पर लिखाई

> सिद्धी प्राप्त हुई है! स्कन्दगुप्त के शान्त शासन में, जिनके दरबार में सौ राजाओं के सिर झुकने से हवा चलती है; जो गुप्त वंश में पैदा हुए हैं; जिनकी ख्याति दूर-दूर तक फैली है; जो समपन्नता में सभी से आगे हैं; जिनका स्वरूप (देवता) शक्र के समान है: और जो सौ राजाओं के स्वामि हैं - सौवें वर्ष में, तीस और दस और एक की वृद्धि के साथ; ज्येष्ठ का महीना आने पर।
> 
> इस रत्न-रूपी गाँव में, जिसे लोग काकुभ के नाम से जानते हैं और जो पवित्र पुरुषों के सम्बन्ध से स्वयं पवित्र जो चुका है, इसमें उच्च-बुद्धि का भट्टीसोम था, जो शदमील का पुत्र था, और कई सुगुणों का प्राप्तकर्ता था। उनका पुत्र रुद्रसोम, महान बुद्धि और ख्याति वाला, जिन्सा अन्य नाम व्याघ्र था। उनका बेटा मद्र, जिसमें ब्राहमणों, धर्मगुरुओं और सन्यासियों के लिए विशेष स्नेह था।
> 
> 
> उन्होंने, विश्वभर में अनंत परिवर्तनों की शृंखला देखते हुए, स्वयं के लिए धार्मिक पुण्यों का बड़ा भंडार एकत्रित करा। सभी जीवों के अंतिम मोक्ष और कल्याण के लिए, पाँच श्रेष्ठ प्रतिमाएँ, पत्थर की, उनकी जो धर्मव्रतों का पालन करने वाले अरहंतों के पथ के मार्गदर्शक थे, धरती पर शिला के इस सुंदर स्तम्भ को स्थापित करा, जो सर्वश्रेष्ठ पर्वतों के शिखर जैसा दिखता है, और उसपर यश बखेरता है। - *कहौम स्तम्भ पर स्कन्दगुप्त का शिलालेख*
> 
> 
>

इन्हें भी देखें
---------------

* देवरिया ज़िला
* स्कन्दगुप्त
* नेमिनाथ
* सुविधिनाथ
* पार्श्वनाथ

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
3. ↑  Public Domain text Fleet, John Faithfull. *Corpus Inscriptionum Indicarum Vol. 3*. पपृ॰ 67–68.
जस्टिस **मंडागड्डे रामा जोइस** (27 जुलाई 1931 - 16 फरवरी 2021) एक भारतीय राजनेता और न्यायाधीश थे, जिन्होंने राज्यसभा के सदस्य के रूप में, झारखण्ड और बिहार राज्यों के राज्यपाल के रूप में और पंजाब और हरियाणा उच्च न्यायालय के मुख्य न्यायाधीश के रूप में कार्य किया। वह भारत के सर्वोच्च न्यायालय में एक वरिष्ठ अधिवक्ता भी थे।

प्रारंभिक जीवन और शिक्षा
------------------------

रामा जोइस का जन्म 27 जुलाई 1931 को अरगा गाँव, शिवमोग्गा, कर्नाटक, भारत में नरसिम्हा जोइस और लक्ष्मीदेवम्मा के यहाँ हुआ था। उन्होंने शिवमोग्गा और बेंगलुरु में अध्ययन किया और बीए, बीएल डिग्री हासिल की और कुवेम्पु विश्वविद्यालय ने उन्हें डॉक्टर ऑफ लॉ की मानद उपाधि से सम्मानित किया।

लेखक
----

वह एक प्रसिद्ध लेखक और इतिहासकार हैं, जिन्होंने सेवा कानून, बंदी प्रत्यक्षीकरण कानून, संवैधानिक कानून आदि पर कई पुस्तकें लिखी हैं। उनकी सबसे प्रसिद्ध दो-खंड वाली पुस्तक *"भारत का कानूनी और संवैधानिक इतिहास"* है, जिसे पिछले खंड के रूप में माना जाता है, लॉ डिग्री कोर्स के लिए एक पाठ्यपुस्तक है। उनकी अन्य प्रसिद्ध पुस्तक *"प्राचीन भारतीय न्यायशास्त्र में आधुनिक सार्वजनिक कानून के बीज"* है। उनके अन्य कार्यों में *"ऐतिहासिक कानूनी लड़ाई"*, *"धर्म - वैश्विक नैतिकता"* आदि शामिल हैं। धर्म और मनु स्मृति पर उनके विचार अत्यधिक मूल्यवान हैं, क्योंकि उन्हें आम आदमी की समझ के लिए सरल बनाया गया है।

राजनीतिक संबद्धता
-----------------

इंदिरा गांधी द्वारा लगाए गए आपातकाल (भारत) 1975-77 के दौरान, उन्हें कैद कर लिया गया और बेंगलुरु सेंट्रल जेल में बंद कर दिया गया। उन्हें बेंगलुरु जेल में अटल बिहारी वाजपेयी, लालकृष्ण आडवाणी, मधु दंडवते, आदि के साथ रखा गया था। उन्हें कर्नाटक में भारतीय जनता पार्टी के सदस्य भी थे।

पदभार
-----

जोइस ने अपने कार्यकाल में निम्न पदभार संभाले हैं।

* झारखण्ड राज्य के राज्यपाल
* बिहार राज्य के राज्यपाल
* कर्नाटक में राज्यसभा सदस्य
* पंजाब और हरियाणा उच्च न्यायालय के मुख्य न्यायाधीश

पारिवारिक जीवन
--------------

उनका विवाह श्रीमती विमला से हुआ था। उनके दो बच्चे और तीन पोते हैं। वह बेंगलुरु, भारत में रहते थे। उनके बेटे एम.आर. शैलेंद्र और बेटी एम.आर. तारा दोनों भारत के बेंगलुरु शहर में वकील हैं।

मृत्यु
------

राम जोइस का 16 फरवरी 2021 को सुबह 7:30 बजे राजाजीनगर, बेंगलुरु, भारत में उनके आवास पर दिल का दौरा पड़ने से निधन हो गया।

उनका अंतिम संस्कार चामराजपेट, बेंगलुरु में हिंदू कब्रिस्तान में आयोजित किया गया था।

सन्दर्भ
-------

1. ↑  "Hon'ble Dr.Justice M.Rama Jois". *karnatakajudiciary.kar.nic.in*. अभिगमन तिथि 2023-06-17.
2. ↑  "Noted jurist Rama Jois dead". *The Hindu* (अंग्रेज़ी में). 2021-02-16. आइ॰एस॰एस॰एन॰ 0971-751X. अभिगमन तिथि 2023-06-17.
3. ↑  "Eminent jurist, former Governor and ex-Chief Justice of HC, Rama Jois no more". *The Economic Times*. 2021-02-16. आइ॰एस॰एस॰एन॰ 0013-0389. अभिगमन तिथि 2023-06-17.
4. ↑  Bench, Bar & (2021-02-16). "Former Governor and High Court Chief Justice, Justice M Rama Jois passes away". *Bar and Bench - Indian Legal news* (अंग्रेज़ी में). अभिगमन तिथि 2023-06-17.
खांधू बांसवाड़ा जिले में स्थित एक भील आदिवासी बाहुल्य क्षेत्र है । यह नगर माही नदी किनारे बसा है । 327001यह पिनकोड खांधू का है ।

खांदेश्वर भील सरदार
-------------------

खांदेश्वर भील सरदार खांधू के सरदार थे । जब बांसवाड़ा पर रावल मानसिंह का शासन था तब खांधू के भीलों ने विद्रोह कर दिया उनके सरदार खांदेश्वर भील सरदार थे । 

बांसवाड़ा के रावल ने भीलों के विरुद्ध राजपूतों को सेना भेजी लेकिन वह भीलों के आगे टिक नहीं सकी खांदेश्वर भील सरदार ने राजपूत सरदार का धोड़ा छीन लिया और उसकी सेना को बेइज्जती कर उन्हे भगा दिया। 

बाद में रावल के अथक प्रयासों के बाद खांधू के भील सरदार को बंधी बनाकर भरे राजदरबार में लाया गया , रावल ने भील सरदार से कुछ प्रश्न किए और भील सरदार ने उनके जवाब दिए परन्तु एका एक भील सरदार ने क्रोधित होकर रावल के सैनिकों को गिराकर एक राजपूत सिपाही की मयान से तलवार निकालकर भरे दरबार में रावल मानसिंह का सिर काट दिया ।

संदर्भ
------

1. ↑  "Khandu Pin Code, Khandu , Banswara Map , Latitude and Longitude , Rajasthan". *indiamapia.com*. अभिगमन तिथि 2023-07-03.
2. ↑  "Khandu Village in Banswara, Rajasthan | villageinfo.in". *villageinfo.in*. अभिगमन तिथि 2023-07-03.
3. ↑  Śyāmaladāsa (1986). *Vīravinoda: Mevāṛa kā itihāsa : Mahārāṇāoṃ kā ādi se lekara San 1884 taka kā vistr̥ta vr̥ttānta, ānushaṅgika sāmagrī sahita*. Motīlāla Banārasīdāsa. आई॰ऍस॰बी॰ऍन॰ 978-81-208-0191-2.
4. ↑  Naiṇasī, Muhaṇota (1987). *Muhaṇota Naiṇasī kī khyāta*. Śrī Naṭanāgara Śodha-Saṃsthāna.
5. ↑  *Paramparā*. Rājasthanī Śodha Saṃsthāna. 2001.
6. ↑  Ojhā, Gaurīśaṅkara Hīrācanda (1998). *Bāṃsavāṛā rājya kā itihāsa*. Rājasthānī Granthāgāra.
**खाकसार आंदोलन** (उर्दू: تحریک خاکسار), लाहौर, पंजाब, ब्रिटिश भारत में स्थित एक सामाजिक आंदोलन था, 1931 में इनायतुल्ला खान माश़रिकी द्वारा स्थापित इस समूह का उद्देश्य, भारत से ब्रिटिश साम्राज्य के शासन से मुक्त करा कर, हिंदू-मुस्लिम शासन स्थापित करने का था। खाकसार आंदोलन की सदस्यता हर किसी के लिए खुली थी और व्यक्ति के धर्म, जाति और जाति या सामाजिक स्थिति को लेकर कोई सदस्यता शुल्क नहीं था। मानव जाति के भाईचारे पर जोर दिया गया था और सभी लोगों के लिए समावेशी था।

खकसार प्रतीक
------------

वर्दी में खाकसार
"अल-इस्लाह" (साप्ताहिक खाकसार तहरिक)
रैंक के बावजूद सभी सदस्यों के एक जैसी वर्दी पहनी होती थी जिसमें खाकी पायजामा के साथ एक खाकी शर्ट और सैन्य जूतों के साथ एक बेल्ट था। खाकी रंग चुना गया था, क्योंकि यह "सरल और निर्विवाद" था और "सस्ता और सभी के लिए उपलब्ध" भी था, हालांकि अभ्यास में वर्दी के लिये खाकसार संगठन को भुगतान करना होता था। उन्होंने भाईचारे के प्रतीक के रूप में अपनी दाहिनी भुजा पर एक लाल पट्टी (अखुवत) पहनते थे। सिर पर खकसार, अरबों और हाजीयों की तरह सफेद रूमाल पहनते थे, जोकि ढाई गज की लम्बाई और चौड़ाई एक सफेद कपड़ा, कपास की तन्तु के साथ सिर के चारों ओर बंधा रहता था। कुछ खकसार अपने सिर पर पश्तून शैली की पगड़ी पहना करते थे।

सभी खाकसार ने एकता और ताकत के संकेत के रूप में एक *बेलचा* (फावड़ा) रखते थे। इसके अलावा, बेलचा नम्रता का प्रतिनिधित्व करता है, वैसे वह उबड़-खाबड़ जमीन को समतल करने हेतु उपयोग किया जाता है, खाकसार ने इसे समाज के "स्तर" के प्रतीक के रूप में उपयोग किया। दूसरे शब्दों में, इसका उपयोग मौजूदा समाज को एक बराबर और समानता के लिए स्तरित करने और अमीरों और गरीबों के बीच मौजूदा विभाजन को हटाने के लिए किया जाना था।

खाकसार का ध्वज एक संशोधित तुर्क प्रतीक था; जिसमें एक लाल परिप्रेक्ष्य पर एक सितारा और कोने में एक चंद्रमा बना हुआ था।

सन्दर्भ
-------

1. ↑  De, Amalendu (2009). *History of the Khaksar Movement in India, 1931–1947*. Kolkata: Parul Prakashani. पपृ॰ 71–72.
2. 1 2  Profile of The Khaksar Movement on storyofpakistan.com website Archived 2018-10-30 at the Wayback Machine Retrieved 19 January 2018
3. ↑  Nasim Yousaf (24 August 2016). "The 'Belcha': Allama Mashriqi's powerful symbol for the Khaksar Tehrik". TwoCircles.net website. मूल से 13 अगस्त 2018 को पुरालेखित. अभिगमन तिथि 20 January 2018.
4. ↑  De, Amalendu (2009). *History of the Khaksar Movement in India, 1931–1947*. Kolkata: Parul Prakashani. पपृ॰ 166–167.
5. ↑  De, Amalendu (2009). *History of the Khaksar Movement in India, 1931–1947*. Kolkata: Parul Prakashani. पपृ॰ 151–154.
6. ↑  De, Amalendu (2009). *History of the Khaksar Movement in India, 1931–1947*. Kolkata: Parul Prakashani. पृ॰ 165.

बाहरी कड़ियाँ
-------------

* गूगल.बुक्स पर पाकिस्तान की स्वतंत्रता और अलमा मश़रिकी
**राज्यपाल** या **गवर्नर** (अंग्रेज़ी: governor) शासन करने वाले ऐसे व्यक्ति को कहते हैं जो किसी देश के शासक के अधीन हो और उस देश के किसी भाग पर शासन कर रहा हो। संघीय देशों में संघ के राज्यों पर शासन करने वाले व्यक्तियों को अक्सर राज्यपाल का ख़िताब दिया जाता है। कुछ संयुक्त राज्य अमेरिका जैसे गणतंत्रों में राज्यपाल सीधे उस राज्य की जनता द्वारा चुने जाते हैं और वह उस राज्य के सर्वोच्च प्रशासनिक अध्यक्ष होते हैं, जबकि भारत जैसे संसदीय गणतंत्रों में अक्सर राज्यपाल केन्द्रीय सर कार या शासक नियुक्त करती है और वह नाम मात्र का अध्यक्ष होता है (वास्तव में राज्य सरकार को चुना हुआ मुख्य मंत्री चलाता है, जो औपचारिक रूप से राज्यपाल के नीचे बतलाया जाता है)।

इन्हें भी देखें
---------------

* राज्यपाल (भारत)
* संघ (प्रशासन)
* सात्राप
* क्षत्रप
* वली

सन्दर्भ
-------

1. ↑  What's a Governor? Archived 2014-09-30 at the Wayback Machine, Nancy Harris, Heinemann-Raintree Classroom, 2007, ISBN 978-1-4034-9514-3, *... The governor is the leader of a state government. The state government leads the whole state. The governor is elected (chosen) by people who live in his or her state ...*
**खाओ याई राष्ट्रीय उद्यान** (थाई: *เขาใหญ่*, pronounced [kʰǎw jàj]) नखोन रात्चासीमा प्रान्त में स्थित थाईलैंड के तीसरा सबसे बड़ा राष्ट्रीय उद्यान है। जिसको 1962 में थाईलैंड के पहले राष्ट्रीय उद्यान के रूप में स्थापित किया गया था। उष्णकटिबंधीय मौसमी वन और घासभूमी सहित उद्यान का क्षेत्रफल 2,168 वर्ग किलोमीटर है। खाओ याई चौकी बैंकॉक से सिर्फ 2.5 घंटे की दूरी पर है।

मौसम
----

उच्च आर्द्रता के साथ बारिश का मौसम मई से अक्टूबर तक है। औसत तापमान दिन के दौरान 27 डिग्री और रात के दौरान 13 डिग्री है। ठंड का मौसम नवंबर से फरवरी तक साफ और धूपदार आसमान के साथ होता है। दिन के दौरान औसत तापमान 22 डिग्री और रात के दौरान 10 डिग्री तक नीचे चला जाता है। मार्च से अप्रैल तक गर्म मौसम रहता है। उसी समय दिन में औसत तापमान 20-30 डिग्री और रात के दौरान 17 डिग्री तक रहता है।

आगंतुकों
--------

राष्ट्रीय उद्यान विभाग (DNP) के अनुसार, जो उद्यान का प्रबंधन करता है, खाओ याई के आगंतुक 2008 में 671,569 से बढ़कर FY2016 में 1.2 मिलियन से अधिक हो गए हैं।अक्टूबर 2015 से सितंबर 2016 तक 471,514 वाहन उद्यान में प्रवेश किए।

सन्दर्भ
-------

1. ↑  "Khao Yai National Park". *Thai National Parks* (अंग्रेज़ी में). मूल से 16 फ़रवरी 2019 को पुरालेखित. अभिगमन तिथि 2019-02-16.
2. ↑  "Give wildlife right of way" (Editorial). *Bangkok Post*. 5 January 2018. अभिगमन तिथि 5 January 2018.

बाहरी कड़ियाँ
-------------

* National Park Division
* Mammals, birds and reptiles of Khao Yai National Park
* thaibirding.com on Khao Yai National Park
* List of Birds of Khao Yai National Park